ZAPISNIK
7. sjednice Vijeća Mjesnog odbora Havidići
održane 18. prosinca 2021.,
s početkom u 18,00 sati


Nazočni članovi Vijeća: Dragutin Havidić, Goran Havidić, Ljiljana Novaković Bokan, Enisa Hevešević i Damir Vugrenić. 

Nazočni službenik Gradskog ureda za mjesnu samoupravu: Petar Vukelić, viši stručni suradnik.

Predsjedava Dragutin Havidić, predsjednik Vijeća.

Dragutin Havidić konstatira da je nazočno 5 od ukupno 5 članova Vijeća, što znači da Vijeće može pravovovaljano odlučivati te otvara 7. sjednicu Vijeća. Predlaže da se prije utvrđivanja dnevnog reda usvoji zapisnik 6. sjednice. Bez rasprave, jednoglasno (5 “za”), Vijeće prihvaća tekst zapisnika 6. sjednice.
Enisa Hevešević zamolila je da obzirom da se ne služi e-poštom zapisnik i materijale za sjednicu dostave na ruke na svakoj sjednici. Dragutin Havidić zamolio je predstavnika stručne službe da se materijal za sjednicu pripremi gospođi Hevešević kako bi članica Vijeća mogla ravnopravno sudjelovati u radu Vijeća. 
Dragutin Havidić čita prijedlog dnevnog reda te otvara raspravu. Obzirom da nema dodatnih prijedloga, daje dnevni red na glasovanje. Vijeće jednoglasno (5 “za”) utvrđuje
DNEVNI RED:

[bookmark: _Hlk523472998]1. Prijedlog zaključka o povremenom korištenju prostora mjesne samouprave, Kuti 1,
za razdoblje od 1. siječnja do 31. prosinca 2022.
2. Pitanja, prijedlozi i obavijesti



Ad 1) Prijedlog zaključka o povremenom korištenju prostora mjesne samouprave, Kuti 1,
za razdoblje od 1. siječnja do 31. prosinca 2022.

Izvjestitelj je Dragutin Havidić.
U raspravi sudjeluju: Dragutin Havidić, Goran Havidić, Ljiljana Novaković Bokan, Damir Vugrenić i Enisa Hevešević.
Vijeće glasa te jednoglasno (5 „za“) donosi sljedeći:

ZAKLJUČAK
	
1. DOMOVINSKOM POKRETU,  Zagreb, odobrava se povremeno korištenje prostora   mjesne samouprave Havidići, Kuti 1, četvrtkom od 18,00 – 21,00 sat, te teče od 1. siječnja 2022. do 31. prosinca 2022.

2. Prostor iz točke 1. ovog zaključka, koristiti će politička stranka Domovinski pokret, bez naknade.

3. Politička stranka Domovinski pokret obvezuje se postupati sa pažnjom dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu izdati će odobrenje o korištenju, a u skladu sa ovim zaključkom.



Ad 2) Pitanja, prijedlozi i obavijesti

Dragutin Havidić otvara raspravu.
Enisa Hevešević upitala je zašto se za sjednice ne koristi kontejner na Havidićkoj cesti bb nego se plaća najam objekta.
Damir Vugrenić postavio je pitanje o šodranju puteva u Havidić Selu. 
[bookmark: _GoBack]Dragutin Havidić odgovorio je da će se navedeno šodranje izvesti putem Plana komunalnih aktivnosti Gradske četvrti Brezovica.
Enisa Hevešević zatražila je da predstavnici Vijeća Mjesnog odbora Havidići otiđu u ZET d.o.o. te da traže izmjenu trase kretanja autobusne linije 160 Savski most – Lipnica – Havidići po Havidićkoj cesti od ulice Kuti do ulice Sirkovina.
Dragutin Havidić informirao je članove Vijeća da su prethodno službenici Gradskog ureda za prostorno uređenje, izgradnju Grada, graditeljstvo, komunalne poslove i promet izvjestili da za izmjenu trase autobusne linije nema prometno-tehničkih uvjeta te da se tek po proširenju Havidićke ceste može inicirati izmjenu trase kretanja autobusa. 
Daljnje rasprave nije bilo, te je Vijeće završilo s radom u 17,40 sati.


Zapisnik sastavio: 							     
Gradski ured za mjesnu samoupravu

KLASA: 026-02/21-002/2348
URBROJ: 251-06-11-804-21-2
Havidić Selo, 18. prosinca 2021.

                                                                                                             Predsjednik Vijeća
                                                                                                        Mjesnog odbora Havidići
										
									      Dragutin Havidić

